[{"text_idx": "#000000", "text": "Augusti- ja septembrikuu peale kokku ku\u0308lastati noortekeskust 465 korda ja keskmiselt ku\u0308lastas noortekat 19 noort pa\u0308evas."}, {"text_idx": "#000001", "text": "12. augustil avasime noortekeskuse uksed ko\u0303igile huvilistele, et ta\u0308histada koos noortepa\u0308eva. Noortekeskuses sai sel pa\u0308eval meisterdada kaarte ja ma\u0308ngida pildima\u0308ngu. Kahe noorega ra\u0308a\u0308kisime liikumisaasta puhul nende lemmik spordialadest (huviringidest)."}, {"text_idx": "#000002", "text": "Esimesel koolipa\u0308eval panid noored paberile kirja oma ootused ja plaanid algavaks o\u0303ppeaastaks. Kevadel saame koos vaadata, kas nad ta\u0308itsid oma ootusi ja plaane vo\u0303i tegid midagi hoopis teisiti. \ud83d\ude0a"}, {"text_idx": "#000004", "text": "Heategevuspa\u0308eval arutasime noortega kuidas ja kellele saaksime meie teha head! Arutelust ka\u0308is la\u0308bi mitmeid erinevaid abivajajaid ning vo\u0303imalusi nende aitamiseks. Vo\u0303tsime koos noortega endale eesma\u0308rgiks aidata sel aastal nii vanureid, lapsi kui ka loomi."}, {"text_idx": "#000005", "text": "Loomulikult oli sel na\u0308dalal meie laud ta\u0308is igasugust kraami, millest meisterdada oma vanavanematele ilusad vo\u0303i lustakad kaardid!"}, {"text_idx": "#000006", "text": "Maailmakoristuspa\u0308eva raames oli meil 11.09-15.09 koristusna\u0308dal ja sellel ajal koristasime noortekeskust nii seest kui va\u0308ljast. Ko\u0303ige suurem muutus on na\u0308ha meie \"suures toas\" mille to\u0303stsime koos noorte abiga u\u0308mber."}, {"text_idx": "#000007", "text": "18.09 - 29.09 toimus \"Su\u0308gise fotokonkurss 2023\" kuhu saadeti kokku kolm pilti, mis osalesid To\u0303stamaa Noortekeskuse Facebooki lehel avalikul ha\u0308a\u0308letusel. Ko\u0303ige rohkem laike ja seega ka esimese koha sai pilt: \"Su\u0308gisene kaunis kiir\"! Teise koha saavutas pilt: \"Su\u0308gisene kool\" ja kolmanda koha pilt: \"Su\u0308gisene loojang\". Palju-Palju o\u0303nne vo\u0303itjatele: Nora Kalda, Elis Tungel ja Anna Sharlotte Hallgrimsson! Suur ta\u0308nu ka ko\u0303igile, kes Facebookis ha\u0308a\u0308letasid ehk laikisid!"}, {"text_idx": "#000008", "text": "Septembris toimus meil ka kolm kokandusringi, kus valmistati ahjuo\u0303una ja\u0308a\u0308tisega, makaronisalatit ja pannkooke moosiga."}, {"text_idx": "#000009", "text": "Pa\u0308ris tihti ma\u0308ngisime me noortekas erinevad kaardima\u0308nge: turakat, UNO't ja valetamist. Noored ma\u0308ngisid ise ka palju malet ja kabet ning u\u0308hel reedel vaatasime koos ka filmi: \"O\u0308o\u0308 muuseumis\" ja so\u0303ime popcorni."}, {"text_idx": "#000010", "text": "Juunis ku\u0308lastati noortekeskust 219 korda ja keskmiselt ku\u0308lastas noortekat 20 noort pa\u0308evas."}, {"text_idx": "#000011", "text": "Esimesel juunil ta\u0308histasime koos To\u0303stamaa Rahvamajaga LASTEKAITSEPA\u0308EVA! Noortekeskuses pakkusid meie tublid noored kokandusringist ko\u0303igile tasuta popcorni ja suhkruvatti! Lisaks toimus noortekas meisterdamine, kus valmistati ilusaid ja va\u0308rvilisi lehvikuid! Koos rahvamaja juhataja Gertiga viisime la\u0308bi toreda ma\u0308ngu, kus lapsed valisid pimesi endale u\u0308lesanded ja peale sooritust said ko\u0303ik lapsed ka pisikesed auhinnad! To\u0303stamaa Rahvamaja poolt oli veel lastel vo\u0303imalus hullata suurel batuudil ja ma\u0308ngida kirve viskamise ma\u0308ngu. Meil oli va\u0308ga meeleolukas ja tore pa\u0308ev!"}, {"text_idx": "#000012", "text": "5. juunil oli meil pannkoogipa\u0308ev- noorsooto\u0308o\u0308taja Karoliine tegi taigna, Anna Sharlotte ku\u0308psetas koogid valmis, Rico to\u0303i poest moosi ja ko\u0303ik soovijad so\u0303id! \ud83d\ude0b"}, {"text_idx": "#000013", "text": "9. juunil oli piilupart Donaldi pa\u0308ev ja selle puhul joonistasime parte. \ud83d\ude01"}, {"text_idx": "#000014", "text": "13. juunil oli meil BINGO pa\u0308ev! Seekord ma\u0308ngisime lausa kolm korda BINGOt. Ma\u0308ngud olid va\u0308ga a\u0308revad ja vo\u0303itjad olid va\u0308ga o\u0303nnelikud! \ud83d\ude04"}, {"text_idx": "#000015", "text": "Kuna To\u0303stamaa noortel oli 14.06.2023 viimane koolipa\u0308ev, siis ta\u0308histasime me vaheaja algust- noortekeskus oli avatud tavapa\u0308rasest kauem, ma\u0308ngisime kaarte ja X-boxi ma\u0308nge ning ra\u0308a\u0308kisime suve plaanidest! \ud83d\ude0a"}, {"text_idx": "#000017", "text": "Teise laagripa\u0308eva hommikul, peale hommikuso\u0308o\u0308ki, toimus teine challenge- kus igast toast u\u0308ks osaleja pidi meisterdama paberlennuki ja lennutama seda vo\u0303imalikult kaugele. Ko\u0303ige kaugemale lennutas oma lennuki Kert, kes vo\u0303itis oma toale auhinna! Seeja\u0308rel toimus noortel meeskonnato\u0308o\u0308-olu\u0308mpia, mida viis la\u0308bi Elamuspank. Olu\u0308mpia vo\u0303itis tiim, kuhu kuulusid: Marvin, Jessica, Rasmus, Jasmiin, Jakob-August, Janely, Revo ja Mirtel Pihle, kes said selle eest ka auhinna! Peale olu\u0308mpiat oli aeg su\u0308u\u0308a lo\u0303unaso\u0308o\u0308ki ja seeja\u0308rel toimus noortel T-sa\u0308rgi to\u0308o\u0308tuba, mida viis la\u0308bi Kevin Poll (ta\u0308navakunstnik). Iga laagris osaleja sai teha endale ise T-sa\u0308rgi vabalt valitud s\u030cablooni ja va\u0308rviga! Peale seda oli noortel natukene vaba aega ja seeja\u0308rel so\u0308o\u0308di o\u0303htuso\u0308o\u0308ki. Kui ko\u0303hud olid ta\u0308is so\u0308o\u0308dud, toimus meil sporditeemaline ma\u0308luma\u0308ng, mille vo\u0303itis vo\u0303istkond, kuhu kuulusid: Rico, Allan, Steven ja Veljo, kes said selle eest ka auhinna! Siis oli aeg teha kolmas challenge- igast toast u\u0308ks osaleja pidi po\u0303rgatama lauatennisepalli topsi. Ainukene, kes sellega hakkama sai ja vo\u0303itis oma toale auhinna, oli Rico! O\u0303htu lo\u0303petuseks toimus meil silent disco ehk ko\u0303rvaklappidega disco, mida viis la\u0308bi Silent Disco Eesti. Ko\u0303ik noored said nu\u0308u\u0308d end va\u0308lja elada tantsides ja ko\u0303vasti kaasa lauldes, nii, et teised ei kuulnud midagi (kellel ko\u0303rvaklapid muidugi peas olid). Peale tantsimist oli aga noortel veel energiat u\u0308learu, mis viis neid jalgpalli ma\u0308ngima. Lo\u0303puks oli kell juba sealmaal, et oli vaja end puhtaks ku\u0308u\u0308rida ja pa\u0308ev kokku vo\u0303tta. Kui ko\u0303ik toimetused olid tehtud, oli aeg magama minna. Kolmas pa\u0308ev ehk viimane laagripa\u0308ev algas nagu ikka, hommikuso\u0308o\u0308giga. Seeja\u0308rel pakkisid noored oma asjad ja tegid toad korda! Siis toimus laagri viimane challenge- vo\u0303istlejad pidid vaatama kandikul olevaid esemeid, ja\u0308tma need meelde ning pa\u0308rast tuvastama kolm asja, mis olid kandikult kadunud. Selle vo\u0303itis Jessica ja tema tuba sai ka auhinna! Nu\u0308u\u0308d oligi aeg teha laagrist kokkuvo\u0303te- ko\u0303ik toad kirjutasid oma arvamuse laagri majutuse, toitlustuse, kasvatajate ja tegevuste kohta! Lo\u0303petuseks said ko\u0303ik osalejad ta\u0308nukirja, pulgakommi, kleepsu ja muidugi ka loosiga auhinna!"}, {"text_idx": "#000018", "text": "Noored, kes te osalesite laagris, ta\u0308name Teid, et tulite! Meil oli teiega va\u0308ga lo\u0303bus ja tore!"}, {"text_idx": "#000022", "text": "Mais ku\u0308lastati noortekeskust 432 korda ja keskmiselt ku\u0308lastas noortekat 20 noort pa\u0308evas."}, {"text_idx": "#000023", "text": "Neljandal mail ta\u0308histasime noortekas rahvusvahelist kiusamisvastast pa\u0308eva- ta\u0308itsime So\u0303ber Karu ristso\u0303na, tegime So\u0303ber Karuga ka\u0308est kinni hoidmise pildi ja ta\u0308itsime so\u0303bra to\u0308o\u0308lehti! Meie noored teavad, et kiusamine ei ole hea ja veel paremini teavad nad, milline on U\u0308KS HEA SO\u0303BER!"}, {"text_idx": "#000024", "text": "Maikuu esimesel reedel toimus meil noortekas Teeme A\u0308ra - TALGUD! Selle raames riisusime noortekeskuse taguse o\u0303ueala, koristasime pru\u0308gi ja peale to\u0308id said ko\u0303ik tublid talgulised sooja saiakest ja morssi!"}, {"text_idx": "#000025", "text": "Kaheksandast maist kuni kaheteistku\u0308mnenda maini said noored meisterdada emadele kaarte."}, {"text_idx": "#000026", "text": "9. mail ta\u0308histasime Euroopa pa\u0308eva - pannes omavahel kokku o\u0303iged riigi nimed ja lipud."}, {"text_idx": "#000027", "text": "Maikuu jooksul toimus meil neli kokandusringi, kus valmistati ja\u0308rgmisi maitsvaid toite: pehmeid vahvleid, kanaburgereid, rabarberikooki ja kartuliputru koos vorstikeste, seente, kurgi, tomati ja redisega."}, {"text_idx": "#000028", "text": "U\u0308hel ilusal laupa\u0308evasel pa\u0308eval (13.05) toimus Lao kalasadamas iga-aastane Ra\u0308imewest! To\u0303stamaa Noortekeskus oli seal kohal lastenurgaga, kus said ko\u0303ik soovijad lasta teha endale na\u0308omaalinguid, ma\u0308ngida erinevaid ma\u0308nge, meisterdada, va\u0308rvida pilte ja osta kokandusringis valmistatud pehmeid vahvleid."}, {"text_idx": "#000030", "text": "Aprillis ku\u0308lastati noortekeskust 302 korda ja keskmiselt ku\u0308lastas noortekat 19 noort pa\u0308evas."}, {"text_idx": "#000031", "text": "Aprillis toimus meil kolm kokandusringi, kus valmistati va\u0308ga erinevaid toite: tagurpidi o\u0303unakook soolakaramelli ja tuhksuhkruga, mo\u0303nusalt mahlane makaronisalat ja suus sulav Pealinna kook. Lisaks tavapa\u0308rastele kokandusringidele valmistasid kaks noort koos kokandusringi juhendajaga vaheajal To\u0303stamaa Keskkooli Erasmus+ projekti Poola ku\u0308lalisetele o\u0303htuso\u0308o\u0308gi, milleks oli: seasisefilee ahjukartuli ja salatiga ning brownie koos vaniljeja\u0308a\u0308tise, karamellikastme ja marjadega. No me ei va\u0308si u\u0308tlemast, et meie noored kokad on nii tublid ja teevad su\u0308u\u0308a suurima hea meelega! Ja muidugi tuleb see ko\u0303ik neil ka va\u0308ga ha\u0308sti va\u0308lja!"}, {"text_idx": "#000032", "text": "Aprilli alguses toimus meil a\u0308ge veebikoolitus 14+ noortele: \"Visuaalne mo\u0303tlemine ja lihtsustamine\", mida viis la\u0308bi koolitaja Kati Orav. Koolituse ka\u0308igus saime nippe, kuidas olla loovam mo\u0303tleja jne... Noortele meeldis koolitus va\u0308ga ja u\u0308ks tu\u0308tarlaps u\u0308tles, et ta juba proovis kasutada antud nippe ka koolis."}, {"text_idx": "#000034", "text": "Kuu keskel toimus To\u0303stamaa Rahvamaja su\u0308nnipa\u0308ev ja selle raames oli ko\u0303igil huvilistel vo\u0303imalus tulla noortekeskusesse su\u0308nnipa\u0308eva-kaarte meisterdama."}, {"text_idx": "#000035", "text": "20. aprillil la\u0308ksime koos nelja noorega Paikuse Avatud Noortekeskusesse ehk PaNoKe'sse. Vaatasime seal ringi (neil on va\u0308ga suur noortekas\ud83d\ude04), uurisime nende tegemiste kohta ja poisid ka\u0308isid so\u0303itmas to\u0303ukeratastega. Seeja\u0308rel la\u0308ksime Paikuse Kooli, kus toimus Pa\u0308rnumaa noorteba\u0308ndide konkurss- Paikuse Music Splash 2023, mida korraldas PaNoKe. Ko\u0303ik osalenud ba\u0308ndid olid nii a\u0308gedad- ko\u0303ik noored olid nii julged ja tublid! \ud83d\udc4d"}, {"text_idx": "#000036", "text": "Kuu lo\u0303pus oli koolivaheaeg ja noortekeskus oli selle puhul avatud kahel pa\u0308eval tavapa\u0308rasest kauem. Ma\u0308ngisime noortega kaarte, malet, piljardit ja ka\u0308isime ka jalutamas, sest ilmad olid nii mo\u0303nusalt soojad! U\u0308ks pa\u0308ev sattusid meile ku\u0308lla ka noored Kihnust. Va\u0308ga tore, et nad said meie juures aega veeta ja teistsuguseid asju na\u0308ha ning ma\u0308nge proovida!"}, {"text_idx": "#000038", "text": "Ma\u0308rtsis ku\u0308lastati noortekeskust 474 korda ja keskmiselt ku\u0308lastas noortekat 22 noort pa\u0308evas."}, {"text_idx": "#000039", "text": "Ma\u0308rtsikuus toimus meil neli kokandusringi, kus noored valmistasid erinevaid soolaseid ja magusaid toite. Esimeses kokandusringis valmisid maitsvad pannkoogid, millele pandi peale moosi, tuhksuhkurt, s\u030cokolaadikreemi vo\u0303i/ja marju. \ud83e\udd5e Teises kokandusringis valmistati lameleiba hapukoorekastme, maitserohelise, tomati-kurgi salati, juustu, seente ja lihaga.\ud83e\udd6a Kolmandas kokandusringis tehti tassi magustoitu, mis koosnes ku\u0308psisepurust, vahukoorest, s\u030cokolaadikastmest, mandlitest, banaanidest ja marjadest.\ud83d\ude0b Neljandas kokandusringis valmistati kruubiputru sibula ja peekoniga. \ud83e\udd53 To\u0303stamaa noored kokad on va\u0308ga tublid ja asjalikud ko\u0308o\u0308gis! \ud83e\uddd1\u200d\ud83c\udf73"}, {"text_idx": "#000040", "text": "Kuna eelmine kuu avastasid noored uuesti sellise toreda ma\u0308nguasja nagu kendama, siis tuli neil mo\u0303te, et vo\u0303iks teha kendama vo\u0303istluse. Noortel oli seega aega harjutada ja o\u0303ppida uusi trikke ning 10. ma\u0308rtsil toimuski meil suur kendama vo\u0303istlus! Osalisi oli meil kokku 7 ja vo\u0303istlusel sai na\u0308ha ning proovida va\u0308ga erinevaid trikke. Kendama vo\u0303istluse vo\u0303itjaks tuli Rico!\ud83e\udd47Teist ja kolmandat kohta ja\u0308id jagama Anna Sharlotte ja Romet!\ud83e\udd48\ud83e\udd49PALJU O\u0303NNE Teile veelkord! Ta\u0308nu suurepa\u0308rasele sponsorile, Lapsemaa OU\u0308-le, said ko\u0303ik osalejad auhinnaks uhiuue kendama!\ud83d\udc4d"}, {"text_idx": "#000041", "text": "Ma\u0308rtsikuus oli meil veel u\u0308ks tore ja meeldeja\u0308a\u0308v pa\u0308ev. Nimelt 21. ma\u0308rtsil ka\u0308is meil ku\u0308las Teeviit juunior, kes korraldas noortele (7-12 aastastele) meediateemalise to\u0308o\u0308toa-ku\u0308lalistunni. Noori oli kohal u\u0308le ku\u0308mne ja ko\u0303ik vo\u0303tsid va\u0308ga agaralt antud u\u0308lessannetest ja vestlustest osa. Ta\u0308psemalt saad lugeda toimunu kohta siit: "}, {"text_idx": "#000042", "text": "29. ma\u0308rtsil oli illusioonipa\u0308ev! Meie ma\u0308ngisime selle puhul Illusion'i kaardima\u0308ngu ja vaatasime tegevuskaarte \"50 optilist illusiooni\". Oli va\u0308ga po\u0303nev!"}, {"text_idx": "#000044", "text": "Veebruaris ku\u0308lastati noortekeskust kokku 384 korda ja keskmiselt ku\u0308lastas noortekat 21 noort pa\u0308evas."}, {"text_idx": "#000048", "text": "9. veebruaril valmistasid noored u\u0308he mo\u0303nusalt suure ja maitsva pizza, sest oli pitsapa\u0308ev.\ud83c\udf55"}, {"text_idx": "#000049", "text": "Ko\u0303ige suurem pidupa\u0308ev veebruaris oli kahtlematta SO\u0303BRAPA\u0308EV! \ud83d\ude01 Sel pa\u0308eval toimusid To\u0303stamaa rahvamaja va\u0308ikeses saalis erinevad tegevused lastele ja noortele ning noortekeskuses so\u0303ime kokandusringis valmistatud sna\u0308kke, meisterdasime ja jagasime so\u0303brapa\u0308eva kaarte, tegime so\u0303brapilte ja kuulasime head muusikat. So\u0303pru oli kohale tulnud pa\u0308ris palju ja meil oli va\u0308ga tore! \ud83d\ude0d"}, {"text_idx": "#000050", "text": "18. veebruaril toimus To\u0303stamaa rahvamajas EV 105. aastapa\u0308eva kontsertaktus, kus kuulutati va\u0308lja ka \"To\u0303stamaa aasta noor 2023\" nominendid ja aasta noore tiitli sai endale Grettel Soonisoo. Soovime o\u0303nne ja edu ko\u0303ikidele nominentidele!"}, {"text_idx": "#000051", "text": "Vastlapa\u0308eva ta\u0308histasime me seekord hoopiski pannkookidega. Pannkooke valmistati lausa nii palju, et neid sai su\u0308u\u0308a veel ja\u0308rgmiselgi pa\u0308eval. \ud83d\ude0b"}, {"text_idx": "#000052", "text": "Detsembris ku\u0308lastati noortekeskust 237 korda, keskmiselt ku\u0308lastas noortekat 14 noort pa\u0308evas!"}, {"text_idx": "#000053", "text": "5. detsembril oli Walt Disney pa\u0308ev ja meiegi vaatasime siis erinevaid Walt Disney multifilme."}, {"text_idx": "#000054", "text": "6. detsembril hakkasime vaikselt mo\u0303tteid mo\u0303lgutama, kuidas kaunistada noorteka aken, et osaleda akende kujundamise konkursil \"Ro\u0303o\u0303mustajad pimedas\", mida korraldas Eesti Kunstikoolide Liit. Selle jaoks valmistasime tu\u0308hjadest karpidest \"majad\", meisterdasime jo\u0303uluvana koos saani ja kingikotiga ning panime aknale jo\u0303ulutuled. Lisaks joonistasime ja kleepisime veel lumehelbeid aknale ja oligi valmis justkui u\u0308ks va\u0308ikene \"jo\u0303uluku\u0308la\" otse akna peal."}, {"text_idx": "#000055", "text": "Kuna To\u0303stamaa Noortekeskusel on SU\u0308NNIPA\u0308EV 10. detsembril, siis ta\u0308histasime me seekord su\u0308nnipa\u0308eva hoopiski reedel, 9. detsembril. Su\u0308nnipa\u0308eval so\u0303ime pitsat (kohaliku pagari valmistatud maitsvad pitsad) ja jo\u0303ime kokteili, mida valmistasime kohapeal koos Meriliga. Neid kokteile sai ikka igat va\u0308rvi ja erineva maitsega proovida. Muidugi ma\u0308ngisime me noorte lemmik ma\u0308ngu - BINGO't, kus vo\u0303itjatel vedas va\u0308ga, sest meil oli isegi vo\u0303idufond! :) Terve peopa\u0308eva jooksul oli meil ka DISCO ja ma\u0308ngisime ka erinevaid kaardi-ja lauama\u0308nge (UNO, Ligretto jne). Samal pa\u0308eval toimus ka kokandusring, kus noored valmistasid seekord To\u0303stamaa jo\u0303ululaada jaoks imemaitsvad piparkoogimuffinid kaneelikreemitupsudega. Oli va\u0308ga lo\u0303bus ja meeleolukas pa\u0308ev! Aita\u0308h ko\u0303igile ku\u0308lastajatele! ;)"}, {"text_idx": "#000056", "text": "Detsembrikuu alguses hakkasime valmistuma To\u0303stamaa jo\u0303ululaadaks, mis toimus 11. detsembril To\u0303stamaa Ka\u0308sito\u0308o\u0308keskuse o\u0303uel. To\u0303stamaa Noortekeskus osaleb igal aastal seal o\u0303nneloosiga, mille eesma\u0308rgiks on koguda noortekale raha. Sel aastal meisterdasime o\u0303nneloosi jaoks ku\u0308u\u0308nla-purke, helkur-vo\u0303tmehoidjaid ja jo\u0303ulukaarte, lisaks olid o\u0303nneloosis veel To\u0303stamaa Noortekeskuse logoga t-sa\u0308rgid ja joogipudelid."}, {"text_idx": "#000057", "text": "Detsembrikuu lo\u0303pus oli veel u\u0308ks kokandusring, kus noored kokad valmistasid suure ja maitsva pitsa!"}, {"text_idx": "#000060", "text": "Olete sattunud To\u0303stamaa Noortekeskuse blogisse. Siit leiate meie toimunud su\u0308ndmuste kehastusi ja pildimaterjali."}]